Lav et referat af nedenstående tekst:

Tekst:
Det startede med fem telte. Ét i hver af de fem regioner. Senere - nærmere bestemt i april 2021 - blev det muligt at blive PCR-testet mere end 160 steder over hele landet. I starten var der på landsplan kapacitet til at teste 2000 dagligt. Det tal steg hurtigt til omkring 200.000. Fremover bliver det i stedet et rundt nul. For i dag var sidste mulighed for at blive PCR-testet i de offentligt tilgængelige covid-19-testcentre i Danmark. - Det har været super intenst. Det startede i det små, men opgaven voksede sig hurtigt kæmpestor. Samlet set har vi foretaget omkring 6,5 millioner test i Nordjylland, siger Anders Cinicola, chefkonsulent ved Sundhedsplanlægning i Region Nordjylland. Anerkender podere Da corona var på sit højeste, testede Region Nordjylland op mod 20.000 hver dag. Et arbejde, der har krævet masser af dygtige podere. - De har løst en kæmpe opgave. Det er dejligt, det har været muligt at skaffe alle de her gode hænder til at pode. Så de har løftet en kolossal stor opgave og gjort det til ug, siger Anders Cinicola og tilføjer: - Det har været en kæmpe udfordring, men også super spændende, men det er rart, vi er nået til et sted, hvor vi nu kan lukke ned og vende tilbage til hverdagen, siger han. Fremover er det kun muligt at blive PCR-testet, hvis en læge vurderer, det er nødvendigt. Borgere, der ikke har et sundhedsfagligt behov for PCR-test, men alligevel ønsker en test i forbindelse med eksempelvis arbejde eller ferie, henvises efter den 31. marts 2023 til private testudbydere. Statens Serum Institut vil fortsat overvåge covid-19-smitten. Overvågningen kommer blandt andet til at ske gennem spildevandsovervågning og indberetninger fra praktiserende læger.

Referat:
Lægerne skal nu vurdere, om det er nødvendigt med en PCR-test.